  Туспуктэм: Руслан Нуриахметов Майя Бывальцева Удмуртиысь мобилизованнойёс но доброволецъёс улосвыллэсь коньдонэн ватэст басьтозы – 50 сюрс манет. Со сярысь элькунлэн тӧроез Александр Бречалов мерлыко вотэсъёсысь бамаз ивортӥз. « Ватсэт ожгаруж быдэсъясьлэсь нырысетӥ уждунзэ басьтэм бере асэрказ вуоз. Со мобилизованнойёслы но доброволецъёслы чакламын, кин 21-тӥ куарусён бере военкоматэ лыктӥз но Росси Федерациысь Ожгар кужымъёсын Удмурт Элькунлэсь ожгар служба нуись военнослужащейлэсь статуссэ басьтӥз » Александр Бречалов, Удмуртилэн тӧроез Тыронэз басьтон понна номыр гожъяно ӧвӧл, коньдон картае вуоз. Тодэ вайытом, 21-тӥ куарусёнэ Россилэн азьмуртэз Владимир Путин кунын улӥсьёслы вазиськоназ частичной мобилизаци сярысь ялӥз.  Тегъёс: Удмуртия тыронъёс ожгарчиос  